**Referat**

|  |  |  |
| --- | --- | --- |
| **Møte:**  **PROGRAMRÅDET for 1. til 7. semester** | **Sted:**  **Rom 475 i Farmasibygningen** | **Tid:**  **20.01.2023 kl. 12.30-14.30** |
| **Møteleder:**  **Trine Grønhaug Halvorsen** | **Referent:**  **Nina Woldene** | |
| Inviterte medlemmer  Natasa Nicolic  Massimiliano Pio Di Cagno  Beata Mohebi  Tyra Aspenes  Vivian Tran | Fraværende:  **Åsmund Kaupang** | |

**Godkjenning av møteinnkalling og agenda**

**Referat fra møte 02.11.2022**  
*Referatet var godkjent på sirkulasjon.*

**Orienteringssaker**

* **Orientering fra siste møte i Utdanningsutvalget v/Trine**

**Studiesaker**

**Sluttevalueringer for emner H-22**

**SAK PR/1-23**- **Sluttevaluering for FARM1100**

**Vedtak: «Programrådet tar sluttevalueringen til etterretning. Emnet fungerer gjennomgående godt. Programrådet mener i utgangspunktet at aktiviteter som arbeidsstuer bør tas inn i den ordinære undervisningen og ber emneansvarlig se om det er mulig å gjøre dette (se også diskusjonssak SAK PR/13-24). Programrådet støtter å fjerne kravet om 50% på kollokviene så lenge dette samkjøres med FARM1110. Programrådet synes det er uheldig at kommunikasjonspunktet fjernes fra LUBene, og ber om at emnekomiteen vurderer om kommunikasjonen kan foregå i mindre grupper/to og to istedenfor i plenum, slik at studentene får trening i faglig kommunikasjon. LUBen må i tilfelle justeres for å reflektere dette. Programrådet savner refleksjon rundt hvordan de nye temaene som ble undervist for første gang H2022 fungerte.»**

**SAKPR72-23- Sluttevaluering for FARM1110**

**Vedtak: «Programrådet tar sluttevalueringen til etterretning. Emnet fungerer gjennomgående godt. Programrådet støtter forslaget om at 50% obligatorisk oppmøte i kollokvier tas ut. Dette må samkjøres med FARM1100. Programrådet støtter også forslaget om at prosjektoppgaven endres til bestått/ ikke bestått. Det bør vurderes om det er nødvendig å bruke Inspera for innleveringer når innleveringen vurderes til bestått/ ikke bestått og ikke lenger teller som en del av sluttkarakteren.»**

**SAK PR/3-23 Sluttevaluering for FARM1120**

**Vedtak: «Programrådet tar sluttevalueringen til etterretning. Endringer i Canvas slik at det blir lettere å finne frem i Canvasrommet samt justeringene som foreslås i pensum støttes. Overgang fra individuelle prosjektoppgaver til gruppeoppgaver basert på tilgjengelige ressurser og stort kull virker fornuftig. Det er svært viktig at fagområdet jobber aktivt med undervisningen knyttet til kommunikasjon med pasienter selv om man ikke skulle få en universitetslektor med dette som ansvarsområde.»**

**SAK PR/4-23- Sluttevaluering for FARM2100**

**Vedtak: «Programrådet tar sluttevalueringen til etterretning. Informasjon om at deltakelse i forberedelse og gjennomføring av miniforelesning er obligatorisk må inn på emnesiden. Dette må gjennomføres av emneansvarlig i EpN innen 24. februar 2023. Mer informasjon om hvordan dette gjøres finnes i e-post til fastvitenskapelige fra Kristin J Grasmo sendt 4. januar 2023. Klargjøring om hvilke undervisningsformer/-aktiviteter som er obligatoriske i EpN vil sannsynligvis også være til hjelp for studentene som har FARM2100 som første emnet på FAI. Ulempene med det tidlige eksamenstidspunktet vil bli meldt videre slik at dette unngås til neste år.»**

**SAK PR/5-23- Sluttevaluering for FARM 2110**

**Vedtak: «Programrådet tar sluttevalueringen til etterretning. Programrådet ber om at ny mal for sluttevaluering benyttes for neste semesterevaluering (**[Emneansvarliges oppgaver: - For ansatte - Universitetet i Oslo (uio.no)](https://www.uio.no/for-ansatte/arbeidsstotte/sta/enheter/mn/institutter/farmasi/emneansvarlig/emneansvarliges-oppgaver.html)**). Emnet ser ut til å fungere godt. De små justeringene som foreslås støttes.»**

**SAK PR/6-23 Sluttevaluering for FARM2120**

**Vedtak: «Programrådet tar sluttevalueringen til etterretning. De mindre justeringene som foreslås støttes, det virker fornuftig å hjelpe studentene til å lese engelsk lærebok ved å lage en ordliste med viktig fagterminologi. Vi vil melde videre utfordringene med det tidlige eksamenstidspunktet i FARM2100. Det bør også tas kontakt med administrasjonene i timeplanleggingsfasen for å unngå at et emne sitter med alle de sene undervisningstidpunktene. Opplegget med brettspillet bør videreføres dersom ressursene er tilgjengelige med læringsassistenter fremover. Studentene synes det var nyttig da de får direkte tilbakemeldinger fra læringsassistenter. Det bør vurderes å ta opplegget inn i den ordinære undervisningen og emneansvarlig bør se på om dette lar seg gjennomføre (Se diskusjonssak SAK PR/13-24). Studentene foreslår å flytte den siste gangen med brettspill bør nærmere eksamen på grunn av repetisjon av fagstoffet.»**

**SAK PR/7-23 Sluttevaluering for FARM3100**

**Vedtak: «Programrådet tar sluttevalueringen til etterretning. Forslaget om å øke til to timer labgjennomgang før analyselaben hvor studentene aktivt planlegger laben i den andre timen støttes. Programrådet ber om at emneansvarlige for 5.-semester emnene samkjører undervisningsaktivitetene på tvers av emnene i 5. semester enda bedre for å sikre en jevnere arbeidsbelastning for studentene gjennom semesteret. Vi vil bringe videre innspillet om læringsmiljøet slik at det kan bli tatt tak i på begynnelsen av 7. semester.»**

**Nina tar tak i dette og samarbeider med Linda v/ Forvei og kullrepresentant for kull 2025 for veien videre.**

**SAK PR/8-23 Sluttevaluering for FARM3110**

**Vedtak: «Programrådet tar sluttevalueringen til etterretning. Oppfølging av kommentarene rundt Canvas og nødvendighet av lab om graviditetstesting virker fornuftig selv om svarprosenten på sluttevalueringen var lav. Om det skal gjøres endringer i obligatoriske aktiviteter som krever endring i EpN må dette gjøres innen 24. februar 2023. Programrådet ber om at emneansvarlige for 5.-semester emnene samkjører undervisningsaktivitetene på tvers av emnene i 5. semester enda bedre for å sikre en jevnere arbeidsbelastning for studentene gjennom semesteret.»**

**SAKPR/9- 23 Sluttevaluering for FARM3120**

**Vedtak: «Programrådet tar sluttevalueringen til etterretning. Tiltakene som er gjort rundt datalaben virker gode, og programrådet synes det er bra at studentenes innspill om spørretime i forbindelse med datalab-rapporten er tatt til følge. Innføring av miniforelesning i seminar samt fjerning av obligatorisk innlevering må endres i EpN innen 24. februar 2023 samtidig som LUBene spesifiseres. UU følger opp søknad om endring i mini-praksis på apotek. Programrådet ber om at emneansvarlige for 5.-semester emnene samkjører undervisningsaktivitetene på tvers av emnene i 5. semester enda bedre for å sikre en jevnere arbeidsbelastning for studentene gjennom semesteret.»**

**SAK PR/10-23 Sluttevaluering for FARM4100**

**Vedtak: «Programrådet tar sluttevalueringen til etterretning. Revisjon av ferdighetstreningene virker fornuftig, og programrådet støtter forslaget om å lage oppgave(r) hvor man prøver å kombinere farmakoterapi og galenisk for å øke studentenes forståelse av sammenhengen mellom fagene. Endringene i LUBene må gjøres i EpN innen 24. februar 2023»**

**SAK PR/11-23 Sluttevaluering for FARM4110**

**Vedtak: «Programrådet tar sluttevalueringen til etterretning. Justeringene som foreslås støttes. Det er positivt at endringene i labkurset og eksamensform både er godt mottatt og ser ut til å ha bedret læringsutbyttet da det er sett en forbedring i eksamensresultater.»**

**SAK PR/12-23 Sluttevaluering for FARM4120**

**Vedtak: «Programrådet tar sluttevalueringen til etterretning. Justeringene som foreslås støttes. Programrådet synes det er bra at det gjøres en grundig vurdering eksamensform i emnet.»**

**Diskusjonssaker**

**SAK PR/13-24. Bruk av læringsassistenter i undervisningen. De siste årene har vi fått tildelt midler fra fakultetet til ansettelse av læringsassistenter. Bruken av disse har variert fra emne til emne. Noen bruker læringsassistentene inn i den vanlige undervisningen, mens andre bruker de i aktiviteter som gis i tillegg til den vanlige undervisningen (arbeidsstuer, brettspill etc). Vi må diskutere hvordan læringsassistenter skal brukes, og når på dagen aktiviteter med læringsassistener kan legges hvis de benyttes i aktiviteter som er i tillegg til den ordinære undervisningen.**

**Oppsummering av diskusjonen: Programrådet anbefaler at læringsassistentene brukes inn i ordinær undervisning. Aktiviteter som er lagt utenom ordinær undervisning og hvor opplegget fungerer bra bør vurderes å tas inn i undervisningen. Programrådet mener at kollokvier kan drives av læringsassistenter og ønsker at emneansvarlige vurderer å bruke læringsassistenter som ressurser her dersom ordningen blir videreført. Kollokviene bør være frivillige. Ved å bruke læringsassistenter og dermed gi eldre studenter et ansvar for innholdet, vil det frigjøre tid for emneansvarlige/undervisere. Ved å bruke eldre studenter samt å gjøre kollokviene frivillige kan det bidra til a studentene utvikler en større grad av selvstendighet og kan utfolde seg friere. Noen emneledere opplever at studentene bli mer «bundet» og tør ikke utfolde seg på samme måte om de er tilstede. Kollokviene ender også ofte opp i en form for forelesning når emneansvarlig er tilstede, noe som ikke er meningen.**

**SAK PR/14-23 Eventuelt**

Studentrepresentanene ønsker å arbeide med utvikling av Canvasrom. Må få tilgang til et rom å arbeide i. Hører med Anders om det er mulig og at de får tilgang.